મ્યુનિસિપલ સંચાલિત શારદાબહેન હોસ્પિટલનો વહીવટ દિન પ્રતિદિન કથળતો જાય છે. કોર્પોરેશનની વી.એસ. હોસ્પિટલ અને એલ.જી. હોસ્પિટલ બાદ શારદાબહેન હોસ્પિટલ ગરીબ દર્દીઓને માટે સહારારૂપ છે. ભાજપના શાસકો હજુ સુધી પૂર્વ વિસ્તાર સાથે ભેદભાવ કરતા હોઇ કોર્પોરેટ સ્તરની હોસ્પિટલના નિર્માણનાં તો ફક્ત ઢોલ-નગારાં પીટાય છે. પરંતુ હયાત હોસ્પિટલની વ્યવસ્થા સુધારવા તરફ પણ ધ્યાન અપાતું નથી.